Bod č.
Zastupiteľstvo Bratislavského samosprávneho kraja

Materiál pre rokovanie Zastupiteľstva
Bratislavského samosprávneho kraja
dňa 11. júna 2010

N á v r h 
Všeobecne záväzného nariadenia BSK č. ....... / 2010 o poskytovaní príspevkov z vlastných príjmov Bratislavského samosprávneho kraja  jazykovým školám, školským zariadeniam a o poskytovaní dotácií zriaďovateľom neštátnych základných umeleckých škôl, neštátnych jazykových škôl a neštátnych školských zariadení

Materiál predkladá:                                                     Materiál obsahuje:   

PhDr. Gabriella Németh                                              1.  Návrh uznesenia 
podpredsedníčka                                                        2.  Dôvodová správa
Bratislavského samosprávneho kraja                         3.  Materiál „Všeobecne záväzné         
    nariadenie BSK o poskytovaní        
    príspevkov z vlastných príjmov BSK                                    
4.	Stanoviská komisií
5.	Vyhodnotenie pripomienkového konania                                                                       

Zodpovedný:

Ing. Roman Csabay,
riaditeľ odboru školstva, mládeže a športu
Úradu Bratislavského samosprávneho kraja

Spracovateľ: 

Ing. Pavel Korbas,
vedúci oddelenia školstva
Úradu Bratislavského samosprávneho kraja 
JUDr. Matúš Šaray,
vedúci právneho oddelenia
Úradu Bratislavského samosprávneho kraja 

Bratislava
jún 2010

N á v r h   u z n e s e n i a

UZNESENIE  č.  ...... / 2010
zo dňa 11. júna 2010

Zastupiteľstvo Bratislavského samosprávneho kraja po prerokovaní materiálu

s c h v a ľ u j e

Všeobecne záväzné nariadenie BSK č. ..... / 2010 o poskytovaní príspevkov z vlastných príjmov Bratislavského samosprávneho kraja  jazykovým školám, školským zariadeniam a o poskytovaní dotácií zriaďovateľom neštátnych základných umeleckých škôl, neštátnych jazykových škôl a neštátnych školských zariadení.

										Termín: k 1. júlu 2010

D ô v o d o v á    s p r á v a

k návrhu všeobecne záväzného nariadenia Bratislavského samosprávneho kraja o poskytovaní príspevkov z vlastných príjmov Bratislavského samosprávneho kraja  jazykovým školám, školským zariadeniam a o poskytovaní dotácií zriaďovateľom neštátnych základných umeleckých škôl, neštátnych jazykových škôl a neštátnych školských zariadení.

Návrh všeobecne záväzného nariadenia (ďalej len VZN) o poskytovaní príspevkov na financovanie jazykových škôl, školských zariadení v zriaďovateľskej pôsobnosti BSK a na poskytovanie dotácií  pre zriaďovateľom neštátnych základných umeleckých škôl, neštátnych jazykových škôl a neštátnych školských zariadení sa predkladá z dôvodu zmien všeobecne záväzných právnych predpisov upravujúcich predmet doteraz platných VZN č. 23/2008 a VZN č. 29/2009 .
S účinnosťou od 1. januára 2007 vstúpil do platnosti zákon č. 689/2006 Z. z. ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov  o zmene a doplnení zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade s ustanoveniami Nariadenia vlády č. 668/2004 Z. z. o rozdeľovaní výnosu dane z príjmov územnej samospráve prešlo financovanie neštátnych školských zariadení do kompetencií vyšších územných celkov. 
V zmysle týchto právnych noriem bolo Zastupiteľstvom BSK schválené dňa 29.10.2008 všeobecne záväzné nariadenie BSK č. 23/2008.
 Zmenou legislatívy s účinnosťou od 1 januára  2009 bolo schválené  nariadenie vlády  SR č. 630/2008 Z. z.,  ktorým  sa ustanovujú podrobnosti rozpisu finančných prostriedkov zo štátneho rozpočtu pre základné školy, stredné školy, strediská praktického vyučovania, základné umelecké školy a školské zariadenia a v zmysle ustanovení novely nariadenia vlády SR č. 29/2009 Z. z.   boli dňa 11. februára 2009 zverejnené Ministerstvom školstva SR konkrétne výšky normatívov pre rok 2009. 
Na základe týchto legislatívnych zmien bolo Zastupiteľstvom BSK schválené všeobecne záväzné nariadenie BSK č. 29/2009 zo dňa 29.4.2009, ktorým sa menilo a doplnilo VZN BSK č. 23/2008 o poskytovaní príspevkov z vlastných príjmov Bratislavského samosprávneho kraja  jazykovým školám, školským zariadeniam a o poskytovaní dotácií zriaďovateľom neštátnych základných umeleckých škôl, neštátnych jazykových škôl a neštátnych školských zariadení.
Na  vykonanie  ustanovenia  § 9  ods. 12 písm.  b) až písm. g) zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, ktoré je účinné od 1.1.2010 sa vyžaduje aj schválenie nového VZN vo veci poskytovania príspevkov z vlastných príjmov Bratislavského samosprávneho kraja  jazykovým školám, školským zariadeniam a o poskytovaní dotácií zriaďovateľom neštátnych základných umeleckých škôl, neštátnych jazykových škôl a neštátnych školských zariadení.
Pri stanovovaní normatívov pre školy a školské zariadenia v zriaďovateľskej pôsobnosti Bratislavského samosprávneho kraja na rok 2010 (tabuľka č. 1) bolo zohľadňovaných viacero skutočností. Pri stanovení normatívu pre ŠKD bola zachovaná výška normatívu platná pre rok 2009, ktorá bola stanovená na základe skutočných nákladov predchádzajúcich rokov, pri stanovení výšky normatívov pre ŠSZČ, SOP, ŠI a ZŠS sme vychádzali z výšky normatívov stanovených MŠ SR a pri JŠ boli braná do úvahy skutočná potreba finančných prostriedkov za rok 2009. 
Normatívy pre cirkevné základné umelecké školy, cirkevné jazykové školy a cirkevné školské zariadenia na rok 2010 (tabuľka č. 2) boli stanovené v súlade s ustanovením § 9 ods. 12 písm. g) zákona NR SR č. 596/2003 Z. z. v znení neskorších predpisov  vo výške 88 % normatívu pre školy a školské zariadenia v zriaďovateľskej pôsobnosti Bratislavského samosprávneho kraja 
Normatívy pre súkromné základné umelecké školy, súkromné jazykové školy a súkromné školské zariadenia na rok 2010 ( tabuľka č. 3) boli pre ŠSZČ, SOP, ZŠS, JŠ stanovené vo výške 80 % normatívu pre školy a školské zariadenia v zriaďovateľskej pôsobnosti Bratislavského samosprávneho kraja. Pre ZUŠ – skupinová forma, ZUŠ – individuálna forma a CVČ,CSPP, LVS bol normatív vypočítaný podľa jednotkového koeficientu pre rok 2010 vydaného MF SR a koeficientu v zmysle novely NV č. 668/2004 Z. z. ( NV č. 412/2008 Z. z. ).

Tabuľky pre porovnanie normatívov na rok 2010 pre jednotlivé typy zariadení v rámci samosprávnych krajov:

a)	Školské zariadenia v zriaďovateľskej pôsobnosti samosprávnych krajov

Zariadenie	BSK	Ostatné kraje	
Školský klub detí	332,00 €	neuvádzajú	
Školské stredisko záujmovej činnosti 	  150,00 €	od    33,00 €   do    150,00 €	
Strediská odbornej praxe	576,00 €	od  315,34 €   do    570,00 €	
Zariadenia školského stravovania	78,00 €	od    38,78 €   do      81,70 €	
Školské internáty	1 142,00 €	od  939,69 €   do 1 207,00 €	
Jazykové školy	120,00 €	od    33,19 €   do    150,00 €	
	
b)	Školské zariadenia v zriaďovateľskej pôsobnosti cirkevných zriaďovateľov

Zariadenie	BSK	Ostatné kraje	
Školský klub detí	332,00 €	neuvádzajú	
Školské stredisko záujmovej činnosti 	  132,00 €	od    33,00 €   do    132,00 €	
Strediská odbornej praxe	507,00 €	od  455,52 €   do    570,00 €	
Zariadenia školského stravovania	69,00 €	od    28,75 €   do      71,90 €	
Školské internáty	1 005,00 €	od  826,92 €   do 1 276,00 €	
Jazykové školy	106,00 €	od    29,21 €   do    132,00 €	
Základné umelecké školy- individuálna forma	422,00 €	od  392,48 €   do    519,46 €	
Základné umelecké školy- skupinová forma	262,00 €	od  261,36 €   do    322,43 €	
Centrum voľného času	116,00 €	od  105,00 €   do    143,30 €	
Centrum špeciálno – pedagogického poradenstva	    97,00 €	od    97,00 €   do    132,00 €	
Liečebno – výchovné sanatórium	4 665,00 €	neuvádzajú	

c)	Školské zariadenia v zriaďovateľskej pôsobnosti súkromných zriaďovateľov

Zariadenie	BSK	Ostatné kraje	
Školský klub detí	332,00 €	neuvádzajú	
Školské stredisko záujmovej činnosti 	  120,00 €	od    33,00 €   do    132,00 €	
Strediská odbornej praxe	461,00 €	od  455,52 €   do    570,00 €	
Zariadenia školského stravovania	62,00 €	od    35,18 €   do      71,90 €	
Školské internáty	   914,00 €	od  826,92 €   do 1 062,19 €	
Jazykové školy	96,00 €	od    29,21 €   do    132,00 €	
Základné umelecké školy- individuálna forma	383,00 €	od  392,48 €   do    519,46 €	
Základné umelecké školy- skupinová forma	238,00 €	od  261,36 €   do    322,43 €	
Centrum voľného času	106,00 €	od  105,00 €   do    143,30 €	
Centrum špeciálno – pedagogického poradenstva	   88,00 €	od    96,98 €   do    119,42 €	
Liečebno – výchovné sanatórium	4 241,00 €	neuvádzajú	

Zastupiteľstvo Bratislavského samosprávneho kraja

Návrh
zo dňa 11. júna 2010

Všeobecne záväzné nariadenie Bratislavského samosprávneho kraja
č. ... / 2010

o poskytovaní príspevkov z vlastných príjmov Bratislavského samosprávneho kraja  jazykovým školám, školským zariadeniam a o poskytovaní dotácií zriaďovateľom neštátnych základných umeleckých škôl, neštátnych jazykových škôl a neštátnych školských zariadení.

Bratislava
jún 2010

Všeobecne záväzné nariadenie
Bratislavského samosprávneho kraja 
č.  ... / 2010
zo dňa 11. júna  2010

o poskytovaní príspevkov z vlastných príjmov Bratislavského samosprávneho kraja  jazykovým školám, školským zariadeniam a o poskytovaní dotácií zriaďovateľom neštátnych základných umeleckých škôl, neštátnych jazykových škôl a neštátnych školských zariadení.

          Bratislavský samosprávny kraj (ďalej len „BSK“)v súlade s § 8 ods.1 a §11 ods. 2 písm. a) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, § 9 ods. 12 písm. b) až písm. g) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov  v znení neskorších predpisov a § 8 ods. 1 písm. b) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov vydáva toto všeobecne záväzné nariadenie (ďalej len „VZN“). 

I. ČASŤ
Úvodné ustanovenia

§ 1
   Účel a predmet
(1)  Na  vykonanie  ustanovenia  § 9  ods. 12 písm.  b) až písm. g) zákona NR SR č. 596/2003 
Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, podľa ktorého samosprávny kraj poskytuje príspevky na osobné náklady a prevádzkové náklady v jazykových školách, školských zariadeniach vo svojej zriaďovateľskej pôsobnosti a na základe žiadosti zriaďovateľa aj dotácie na mzdy a prevádzku v neštátnych základných umeleckých školách, neštátnych jazykových školách  a neštátnych školských zariadeniach, toto VZN upravuje:
a)   všeobecné podmienky poskytovania príspevkov a dotácií,
b)   okruh subjektov žiadateľov o poskytnutie dotácie,
c)   účel a výšku dotácie,
d)   použitie dotácie,
e)   podmienky vyúčtovania dotácie.

§ 2
Všeobecné podmienky poskytnutia príspevkov a dotácií

(1) Pre poskytnutie príspevku alebo dotácie musí jazyková škola (ďalej len „JŠ“), školské zariadenie, neštátna základná umelecká škola (ďalej len „ZUŠ“), neštátna jazyková škola (ďalej len „JŠ“) a neštátne školské zariadenie spĺňať tieto podmienky:
a) sídlo JŠ a školského zariadenia v zriaďovateľskej pôsobnosti BSK, neštátnej ZUŠ, neštátnej JŠ alebo neštátneho školského zariadenia, ktorému sa poskytuje príspevok alebo dotácia, musí byť na území BSK,
b) JŠ a školské zariadenie v zriaďovateľskej pôsobnosti BSK, neštátna ZUŠ, neštátna JŠ a neštátne školské zariadenie musí byť zaradené v sieti škôl a školských zariadení Ministerstvom školstva SR, 
c) JŠ a školské zariadenie v zriaďovateľskej pôsobnosti BSK, neštátna ZUŠ, neštátna  JŠ a neštátne školské zariadenie má zriaďovaciu listinu, vydanú zriaďovateľom po zaradení do siete škôl a školských zariadení Ministerstvom školstva SR, 

d) neštátnu ZUŠ, neštátnu JŠ a neštátne školské zariadenie navštevujú deti ( žiaci) nad 15 rokov veku.

§ 3
Zdroje príspevku a dotácie a spôsob tvorby 
finančných prostriedkov, určených na poskytovanie príspevkov a dotácií

(1)	Zdrojom na poskytovanie príspevkov a dotácií sú vlastné príjmy  bežného  rozpočtu  BSK, 
pozostávajúce okrem iného aj z príjmu finančných prostriedkov, poukázaných BSK podľa osobitného predpisu 1).

(2)	Finančné prostriedky  -  vlastné  príjmy  BSK  na  tento  účel, sa  vytvárajú  v procese jeho 
hospodárenia a sú súčasťou procesu  schvaľovania rozpočtu a jeho zmien na príslušný kalendárny rok. Zastupiteľstvo BSK schváli objem finančných prostriedkov pre účely poskytnutia:
a) príspevkov  pre  JŠ  a  školské zariadenia v zriaďovateľskej pôsobnosti BSK, 
     
      b) dotácií, ktoré  BSK  poskytuje  zriaďovateľom neštátnych ZUŠ, neštátnych JŠ 
           a neštátnych školských zariadení podľa tohto VZN.

(3) Zastupiteľstvo BSK schvaľuje na príslušný kalendárny rok všeobecným záväzným   
      nariadením výšku:
      a) normatívu na jedného poslucháča JŠ a dieťa (žiaka) školského zariadenia 
          v zriaďovateľskej pôsobnosti BSK uvedeného v tabuľke č. 1 tohto VZN,
      b) normatívu  na  jedného žiaka neštátnej ZUŠ, poslucháča neštátnej JŠ a dieťa (žiaka) 
          neštátneho školského zariadenia uvedeného v tabuľke č. 2 a v tabuľke č. 3 tohto VZN. 
 
(4) Poskytovanie finančných prostriedkov nesmie zvyšovať dlh BSK na konci rozpočtového 
     roka.

II. ČASŤ
Podmienky poskytovania príspevkov
jazykovým školám a školským zariadeniam  v zriaďovateľskej pôsobnosti BSK 

§ 4
Vymedzenie okruhu subjektov na poskytnutie príspevkov

(1)	Pri splnení podmienok uvedených v § 2 sa z  rozpočtu BSK poskytujú príspevky jazykovým školám a školským zariadeniam v zriaďovateľskej pôsobnosti BSK.
(2)	 Školské zariadenia sa členia na: 
1.1	školské výchovno-vzdelávacie zariadenia, ktorými sú:
a)	školský klub detí, ako súčasť školy, 
b)	školské stredisko záujmovej činnosti, 
c)	školský internát,
d)	stredisko odbornej praxe,
1.2. školské účelové zariadenia, ktorými sú:
a)	školská jedáleň, 
b)	výdajná školská jedáleň.

§ 5
Výška,  účel a použitie príspevku

(1) Výška príspevku, ktorá sa poskytuje na mzdy a prevádzku na poslucháča JŠ a dieťa (žiaka) školského zariadenia je na príslušný kalendárny rok schválená  v tomto VZN. 
(2) Výška príspevku na mzdy a prevádzku na poslucháča JŠ a dieťa (žiaka) školského zariadenia je schválená v rámci rozpočtu BSK a je určená v tabuľke č. 1 tohto VZN.

(3) Príspevok sa  poskytuje na kalendárny rok podľa preukázaného počtu:
- poslucháčov JŠ a detí (žiakov) školských zariadení podľa stavu k 15. septembru predchádzajúceho kalendárneho roka,
-  všetkých žiakov školy v zariadeniach školského stravovania  podľa stavu k 15. septembru predchádzajúceho kalendárneho roka.

(4) Príspevok sa poskytuje na základe schváleného rozpočtu BSK v mesačných splátkach vo výške 1/12 schváleného príspevku s lehotou splatnosti do posledného dňa príslušného kalendárneho mesiaca.

(5) Použitie príspevku je účelovo viazané na mzdové a prevádzkové náklady pre JŠ a školské zariadenie v zriaďovaľskej pôsobnosti BSK.
  
§ 6
Vyúčtovanie príspevku

(1) Prijímateľ príspevku je povinný vykonať vyúčtovanie finančných prostriedkov a predložiť ho poskytovateľovi v lehotách, ktoré stanoví Odbor financií Úradu BSK individuálne pre každý štvrťrok v usmernení.  

(2) Prijímateľ príspevku ( zariadenie školského stravovania)  je povinný každé tri mesiace v prílohe č. 1 tohto VZN predložiť skutočný počet stravníkov (t. j. vydaných hlavných jedál) na Odbor školstva, mládeže a športu Úradu BSK, na základe čoho mu bude prepočítaná výška príspevku podľa normatívu v tabuľke č. 1 tohto VZN.

(3) Vzniknutý rozdiel medzi poskytnutým príspevkom a skutočným počtom stravníkov prepočítaných podľa normatívu v tabuľke č. 1 tohto VZN,  je prijímateľ povinný vrátiť  na účet BSK, z ktorého mu bol príspevok poskytnutý.
.  
(4) V prípade nesplnenia povinnosti v odseku (3) tohto paragrafu,  mu bude znížený príspevok  o nevrátenú časť prideleného  príspevku na ďalšie obdobie.

III. ČASŤ
 Podmienky poskytovania dotácií 
zriaďovateľom neštátnych základných umeleckých škôl, neštátnych jazykových škôl
 a neštátnych školských zariadení.

§ 7 
Vymedzenie okruhu subjektov (žiadateľov) na poskytnutie dotácií

(1) O poskytnutie dotácie pri splnení podmienok, uvedených v § 2, môžu žiadať tieto subjekty  
     (ďalej aj „žiadateľ“ alebo „prijímateľ“):
a)	právnické osoby:
- zriaďovatelia cirkevných základných umeleckých škôl 
- zriaďovatelia cirkevných školských zariadení
- zriaďovatelia súkromných základných umeleckých škôl
- zriaďovatelia súkromných jazykových škôl
- zriaďovatelia súkromných školských zariadení
b)	fyzické osoby:
- zriaďovatelia súkromných základných umeleckých škôl
- zriaďovatelia súkromných jazykových škôl
- zriaďovatelia súkromných školských zariadení

§ 8
Výška a účel dotácie

(1) Dotácia sa poskytuje každoročne žiadateľovi podľa § 7 na kalendárny rok podľa:
a)  preukázaného počtu:
- žiakov ZUŠ, poslucháčov JŠ a detí (žiakov) školských zariadení nad 15 rokov veku podľa  
   stavu k 15. septembru predchádzajúceho kalendárneho roka,
- detí nad 15 rokov evidovaných v školských zariadeniach výchovného poradenstva a    
   prevencie za uplynulý školský rok,
- všetkých žiakov školy nad 15 rokov v zariadeniach školského stravovania podľa stavu
   k 15. septembru predchádzajúceho kalendárneho roka,
b) schválenej výšky dotácie (normatívu) na žiaka ZUŠ, poslucháča JŠ a dieťa ( žiaka )  školského zariadenia na príslušný kalendárny rok podľa § 3 ods. (3) písm. b) tohto VZN.

(2) Žiadateľ o poskytnutie dotácie preukazuje počet žiakov, poslucháčov a detí podľa ods. (1)        písm. a) tohto paragrafu spôsobom uvedeným v § 9 tohto VZN.

(3) V období rokov 2010 a 2011 výška dotácie na žiaka cirkevnej ZUŠ, poslucháča cirkevnej JŠ a dieťa (žiaka) cirkevného školského zariadenia je vo výške 88 % z dotácie na žiaka ZUŠ, poslucháča JŠ a dieťa (žiaka) školského zariadenia v zriaďovateľskej pôsobnosti BSK, pričom konkrétna výška dotácie je určená v tabuľke č. 2 a výška dotácie súkromnej neštátnej ZUŠ, poslucháča súkromnej JŠ, dieťa (žiaka) súkromného  školského zariadenia je  určená v tabuľke č. 3 tohto VZN.

(4) Výška dotácie podľa odseku (3) tohto paragrafu môže byť upravená na základe schválenej zmeny výšky dotácie určenej na žiaka neštátnej ZUŠ, poslucháča JŠ a dieťa školského zariadenia v  zriaďovateľskej pôsobnosti BSK podľa § 6 tohto VZN. 

(5) BSK poskytuje zriaďovateľovi schválenú dotáciu v mesačných splátkach vo výške 1/12 schválenej dotácie s lehotou splatnosti do posledného dňa príslušného kalendárneho mesiaca.

(6) Poskytnutie a použitie dotácie je účelovo určené na mzdové a prevádzkové náklady       neštátnych ZUŠ, neštátnych JŠ a neštátnych školských zariadení.

§ 9
Náležitosti žiadosti o poskytovanie dotácií
a proces ich schvaľovania

(1) Dotáciu na príslušný kalendárny rok možno poskytnúť len na základe písomnej a úplnej žiadosti o poskytnutie dotácie podľa podmienok uvedených v tomto paragrafe a pre zjednotenie predkladania žiadosti aj predvolenej prílohy č. 4 tohto VZN.

(2) Písomné žiadosti v tlačenej podobe je potrebné doručiť na adresu:
Bratislavský samosprávny kraj
Odbor školstva, mládeže a športu Úradu BSK
Sabinovská 16
820 05 Bratislava 25

(3) Termín podania písomných žiadostí o dotáciu  je  do 1. októbra kalendárneho roku, ktorý 
predchádza kalendárnemu roku, na ktorý sa má dotácia poskytnúť. Ak žiadateľ nepodá       žiadosť v tomto termíne postupuje sa pri jej schválení podľa odseku (6) tohto paragrafu. 

(4) V prípade, ak žiadateľ žiada BSK o dotáciu prvýkrát, je povinný v žiadosti uviesť a      doložiť:
a) kópiu dokladu o zaradení neštátnej ZUŠ, neštátnej JŠ alebo neštátneho školského           zariadenia do siete škôl a školských zariadení Ministerstvom školstva Slovenskej           republiky,
b) kópiu dokladov o zriadení neštátnej ZUŠ, neštátnej JŠ alebo neštátneho školského           zariadenia (zriaďovaciu listinu),
c) doklady preukazujúce právnu subjektivitu žiadateľa – zriaďovateľa (napr. štatút,           stanovy, zriaďovaciu listinu, živnostenský list, výpis z obchodného registra a pod.) vrátane údajov o štatutárnom zástupcovi žiadateľa,
d)   kópiu dokladu o pridelení IČO zriaďovateľovi,
e) kópiu dokladu o pridelení IČO neštátnej základnej umeleckej škole, neštátnej JŠ, neštátnemu školskému zariadeniu,
f) číslo účtu zriaďovateľa a označenie banky, v ktorej je účet vedený, na ktorý žiada dotáciu poskytnúť,
g) údaje o počte žiakov neštátnych ZUŠ, neštátnych JŠ a neštátnych školských zariadení podľa stavu k 15. septembru predchádzajúceho kalendárneho roka (kópia výkazu 40-01, prípadne hlásenie zriaďovateľa o počte detí, ktoré navštevujú ZUŠ nad 15 rokov veku, a to osobitne individuálne a osobitne skupinové vyučovanie a počet detí nad 15 rokov veku, ktoré navštevujú JŠ alebo školské zariadenie), údaje o počte evidovaných detí nad 15 rokov veku za uplynulý školský rok v školských zariadeniach výchovného poradenstva a prevencie, údaje o skutočnom priemernom dennom počte detí nad 15 rokov veku za uplynulý školský rok v špeciálnych výchovných zariadeniach, údaje o počte všetkých žiakov školy nad 15 rokov veku v zariadeniach školského stravovania,
h) uviesť v žiadosti kontaktnú osobu, ktorá je oprávnená konať v mene zriaďovateľa (meno, číslo telefónu, fax, email a pod.); v prípade, že táto osoba nie je štatutárnym organom zriaďovateľa  - doložiť aj písomnú dohodu o plnomocenstve.

(5) Pri žiadostiach o dotáciu v ďalších rokoch žiadateľ k písomnej žiadosti predkladá:

a) údaje o počte žiakov neštátnych ZUŠ, neštátnych JŠ a neštátnych školských zariadení podľa stavu k 15. septembru predchádzajúceho kalendárneho roka (kópia výkazu 40-01, prípadne hlásenie zriaďovateľa o počte detí, ktoré navštevujú ZUŠ nad 15 rokov veku, a to osobitne individuálne a osobitne skupinové vyučovanie a počet detí nad 15 rokov veku, ktoré navštevujú JŠ alebo školské zariadenie), údaje o počte evidovaných detí nad 15 rokov veku za uplynulý školský rok v školských zariadeniach výchovného poradenstva a prevencie, údaje o skutočnom priemernom dennom počte detí nad 15 rokov veku za uplynulý školský rok v špeciálnych výchovných zariadeniach, údaje o počte všetkých žiakov školy nad 15 rokov veku v zariadeniach školského stravovania,

b) v prípade, ak dôjde k zmene v zaslaných dokladoch podľa odseku (4) tohto paragrafu, je žiadateľ povinný ich uviesť, resp. doložiť v lehote do 5 pracovných dní od dátumu, kedy ku zmene došlo.

(6) Žiadosť o dotáciu, ktorá nebola doručená na adresu uvedenú v ods. 2 tohto článku do 1. októbra príslušného roku nebude v návrhu rozpočtu na príslušný rok zahrnutá, tak jej vybavenie bude realizované až v rámci schvaľovania ďalších úprav rozpočtu BSK (bežných výdavkov) Zastupiteľstvom BSK. Nekompletné žiadosti (bez dokladov a údajov uvedených v bode (4) a (5) tohto článku budú zaradené do procesu schvaľovania až po ich doplnení žiadateľom v lehote do 30 kalendárnych dní.      

(7) Dotáciu je možné poskytnúť až po schválení rozpočtu Zastupiteľstvom BSK.      

(8)  Ak rozpočet BSK na nasledujúci rozpočtový rok neschváli zastupiteľstvo BSK do 31. decembra bežného roka, poskytovanie dotácií podľa tohto VZN sa spravuje ustanoveniami rozpočtového provizória podľa osobitného predpisu ²).

§ 10
Použitie dotácie

(1) Prijímateľ dotácie je povinný poskytnutú dotáciu použiť do 31. decembra príslušného roka v rozsahu a na účel určený v tomto VZN  a v písomnom oznámení o poskytnutí dotácie.

–––––––––––––––––––––––––––––––––
²) § 11 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.
(2) Z poskytnutej dotácie prijímateľ môže hradiť len náklady spojené s prevádzkou (t. j. bežné výdavky – mzdy a prevádzku) neštátnych ZUŠ, neštátnych JŠ a neštátnych školských zariadení, ktoré sú v zriaďovateľskej pôsobnosti príjemcu, a to v súlade s podmienkami určenými  v tomto VZN a v písomnom oznámení o poskytnutí dotácie. 

(3) Prijímateľ dotácie si môže vo vyúčtovaní dotácie uplatniť aj výdavky, ktoré vynaložil na určený účel v príslušnom kalendárnom roku, na ktorý mu bola dotácia poskytnutá.  

(4) Prijímateľ dotácie je povinný vytvoriť podmienky pre kontrolu čerpania finančných prostriedkov poskytnutých BSK.

(5) Prijímateľ dotácie má povinnosť:
a) zachovávať hospodárnosť, efektívnosť a účinnosť použitia poskytnutej dotácie a to v súlade s § 19 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, § 2 ods. 2 písm. i) až k) zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov.
b) zabezpečiť  vedenie  účtovnej  evidencie  o   poskytnutej   dotácii v  súlade   so   zákonom 
č. 431/2002 Z. z. o účtovníctve v znení neskorších predpisov. 

§ 11

Vyúčtovanie poskytnutých dotácií

 (1) Prijímateľ dotácie (okrem zariadení školského stravovania) je povinný vykonať vyúčtovanie dotácie a predložiť ho poskytovateľovi v prílohe č. 3 tohto VZN v lehotách:

a) do 31. júla – vyúčtovanie dotácie za obdobie od 01.01. do 30.06. príslušného kalendárneho
roka,

b) do 31. januára – vyúčtovanie dotácie za obdobie od 01.07. do 31.12. predchádzajúceho
kalendárneho roka.

 (2) Prijímateľ dotácie (zriaďovateľ zariadenia školského stravovania) je povinný každé tri mesiace v prílohe č. 1 tohto VZN predložiť skutočný počet stravníkov (t. j. vydaných hlavných jedál) na Odbor školstva, mládeže a športu Úradu BSK, na základe čoho mu bude prepočítaná výška dotácie podľa normatívu v tabuľke č. 2 alebo 3 tohto VZN.

 (3) Vzniknutý rozdiel medzi poskytnutou dotáciou a skutočným počtom stravníkov prepočítaných podľa normatívu v tabuľke č. 2 pre cirkevných zriaďovateľov alebo v tabuľke č. 3 pre súkromných zriaďovateľov tohto  VZN,  je zriaďovateľ zariadenia školského stravovania povinný vrátiť  na účet BSK, z ktorého mu bola dotácia poskytnutá.  

(4) V prípade nesplnenia povinnosti v odseku (3) tohto paragrafu mu bude znížená dotácia o nevrátenú časť pridelenej dotácie na ďalšie obdobie.

(5) Vyúčtovanie je základnou podmienkou pre prípadné poskytnutie dotácie v nasledujúcom
rozpočtovom roku a musí obsahovať samostatné časti:
- finančné vyúčtovanie dotácie, ktoré obsahuje podrobné informácie o účele použitia        
  finančných prostriedkov poskytnutých z rozpočtu BSK:
    a) analýzu príjmov a výdavkov v členení podľa zdrojov,
    b) prehľad čerpania dotácie podľa jednotlivých druhov nákladov.

(6) V prípade, že prijímateľ dotácie nepredloží do termínu stanoveného  v odsekoch  (1) a (2)  tohto  paragrafu  finančné  vyúčtovanie  dotácie, je povinný dotáciu, ktorú mal zúčtovať,
v plnom rozsahu vrátiť na účet Bratislavského samosprávneho kraja, z ktorého bola dotácia poskytnutá, najneskôr do 30 kalendárnych dní od márneho uplynutia termínu stanoveného na vyúčtovanie dotácie. Zároveň je povinný zaslať avízo o vrátených nevyčerpaných finančných prostriedkoch na  Odbor financií Úradu BSK. 

(7) Vyúčtovanie poskytnutej dotácie podľa predchádzajúcich bodov je prijímateľ dotácie povinný zaslať na adresu:
Bratislavský samosprávny kraj
Odbor školstva, mládeže a športu Úradu BSK
Sabinovská 16
820 05 Bratislava 25

(8) V prípade, ak prijímateľ nevyčerpá celú poskytnutú dotáciu do 31. 12. príslušného roka, je povinný bez zbytočného odkladu a to najneskôr do 10. januára nasledujúceho roka vrátiť  nedočerpanú časť dotácie poskytovateľovi a zároveň o úhrade poslať avízo Odboru financií   Úradu BSK.

(9) Prijímateľ má povinnosť odviesť výnosy z dotácie (kladný rozdiel medzi úrokmi z dotácie a poplatkami za vedenie účtu) na príjmový účet poskytovateľa číslo 8225926/5200 a to najneskôr do 7. januára nasledujúceho roka, o čom v rovnakej lehote príjemca písomne pošle avízo Odboru financií Úradu BSK a tiež prílohu č. 4 tohto VZN.

(10) Ak prijímateľ  dotácie  skončí poskytovanie činnosti, na ktorú mu bola poskytnutá dotácia, je  povinný  poskytnutú dotáciu  ku dňu skončenia činností zúčtovať a bezodkladne, najneskôr v lehote do 1 mesiaca od skončenia činnosti, predložiť vyúčtovanie dotácie a odviesť nevyčerpané finančné prostriedky na účet poskytovateľa a zaslať avízo o úhrade na Odbor financií Úradu BSK. 

§ 12
Spôsob vykonávania kontroly použitia dotácie a sankcie

(1) Poskytovateľ dotácie je oprávnený vykonávať kontrolu hospodárenia s poskytnutými finančnými prostriedkami v zmysle § 9 ods. 17 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a podľa zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov v sídle príjemcu dotácie alebo v sídle neštátnej ZUŠ, neštátnej JŠ a neštátneho školského zariadenia, ktorému bola dotácia určená.

(2) Pre účely kontroly podľa bodu (1) tohto paragrafu je príjemca povinný umožniť poskytovateľovi dotácie vykonanie kontroly dodržiavania podmienok o poskytnutí dotácie a za tým účelom zabezpečiť pre oprávnené osoby na vykonanie kontroly vstup do objektov, ktoré súvisia s predmetom kontroly a povinnosť predkladať im požadované doklady, informácie, vysvetlenia súvisiace s vykonávanou kontrolou.

(3) Oprávnenými osobami na vykonanie kontroly podľa bodu (2) tohto článku sú:
      a) predseda BSK, ktorý môže písomne poveriť na vykonanie kontroly zamestnancov 
          Odboru školstva, mládeže a športu Úradu BSK,
      b) útvar hlavného kontrolóra BSK,
      c) zastupiteľstvo BSK, ak sa na tom uznesie.

(4) Ak poskytovateľ v rámci kontroly zistí, že príjemca porušil finančnú disciplínu podľa § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, príjemca je povinný vrátiť poskytovateľovi dotáciu vo výške porušenia finančnej disciplíny a za porušenie finančnej disciplíny zaplatiť poskytovateľovi príslušnú sankciu uvedenú v tomto ustanovení a zaslať na Odbor financií Úradu BSK avízo do 10 dní od zistenia porušenia kontrolou.

(5) Na uplatnenie sankcií za porušenie finančnej disciplíny poskytovateľ použije ustanovenia § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. 

(6) Zamestnanec BSK vykonávajúci kontrolu podľa tohto článku, je v zmysle § 8 ods. 1) písm. c) zákona č. 552/2003 Z. z. o výkone práce vo verejnom záujme v znení neskorších predpisov povinný zachovávať mlčanlivosť o skutočnostiach, o ktorých sa dozvedel pri výkone práce vo verejnom záujme.

§ 13
       Pozastavenie poskytovania dotácie 

(1) Poskytovateľ je oprávnený dočasne pozastaviť poskytovanie dotácie prijímateľovi najmä
v prípade:
a) začatia súdneho konania alebo trestného konania (a to už v štádiu podania žaloby,       začatia prešetrovania) prijímateľa, alebo osôb konajúcich v mene prijímateľa za činnosť, ktorá súvisí s poskytnutím dotácie, až do doby právoplatného skončenia tohto konania,  
b) podozrenia o porušení finančnej disciplíny prijímateľom súvisiacej s poskytnutím dotácie,
až do doby právoplatného skončenia kontroly zameranej na dodržiavanie finančnej disciplíny,
c) podozrenia, že prijímateľ poskytol nepravdivé informácie (napr. navýšenie počtu žiakov
za účelom získania dotácie oproti skutočnému stavu), až do doby, kým prijímateľ hodnoverným spôsobom nepreukáže opak,
d) ak prijímateľ dotácie nepredloží poskytovateľovi vyúčtovanie podľa § 11 tohto VZN, až do doby odstránenia tohto porušenia,
e) ak poskytnutiu dotácie bráni okolnosť vylučujúca zodpovednosť, a to až do doby zániku tejto okolnosti. Za takúto okolnosť sa považuje prekážka, ktorá nastala nezávisle od vôle poskytovateľa a bráni v splnení jeho povinnosti, pričom poskytovateľ v čase vzniku záväzku – poskytnúť dotáciu, túto prekážku nemohol predvídať.

(2) Poskytovateľ oznámi prijímateľovi pozastavenie poskytovania dotácie do doby, pokiaľ budú splnené podmienky podľa odseku (1) tohto článku. Doručením tohto písomného oznámenia prijímateľovi nastávajú účinky pozastavenia poskytovania dotácie.

(3) Ak zaniknú dôvody, pre ktoré došlo k pozastaveniu poskytovania dotácie a prijímateľ preukáže, že nenastali dôvody na úplne zastavenie poskytovania dotácie podľa odseku (4) tohto paragrafu, poskytovanie dotácie prijímateľovi sa obnoví.

(4) Poskytovateľ je oprávnený úplne zastaviť poskytovanie dotácie v prípade:
a) ak sa právoplatným rozsudkom súdu preukáže spáchanie trestného činu prijímateľom 
v súvislosti s poskytnutím dotácie,
b) porušenia finančnej disciplíny prijímateľom podľa § 31 ods. 1 zákona č. 523/2004 Z. z.
o rozpočtových pravidlách verejnej správy v znení neskorších predpisov, v súvislosti 
s poskytnutím dotácie,
c) vyhlásenia konkurzu alebo reštrukturalizácie na majetok prijímateľa, resp. zastavenie
konkurzného konania pre nedostatok majetku, vstupu prijímateľa do likvidácie.

§ 14
Osobitné ustanovenia

(1) Ak prijímateľ dotácie skončí poskytovanie činnosti, na ktorú mu bola poskytnutá dotácia v priebehu rozpočtového roka, je povinný poskytnutú dotáciu ku dňu skončenia činností zúčtovať a najneskôr v lehote do 30 dní od skončenia činnosti odviesť nevyčerpané finančné prostriedky na účet poskytovateľa a zaslať avízo o úhrade na Odbor financií Úradu  BSK.

(2) Prijímateľ dotácie je povinný v lehote do 60 dní od ukončenia predmetu činnosti súvisiaceho s poskytnutím dotácie vykonať zúčtovanie dotácie a toto predložiť spolu s výročnou správou v súlade so zákonom č. 431/2002 Z. z. o účtovníctve v znení neskorších predpisov poskytovateľovi na: 
Bratislavský samosprávny kraj
Odbor školstva, mládeže a športu Úradu BSK
Sabinovská 16
820 05 Bratislava 25

(3) Prijímateľ dotácie je povinný viesť preukázanú analytickú evidenciu príjmov a výdavkov, týkajúcich sa prijatej dotácie z rozpočtu BSK v zmysle ustanovení zákona č. 431/2002 Z. z. o účtovníctve v znení neskorších predpisov a zároveň vyznačiť na originály účtovných dokladov „hradené z dotácie BSK“.       
(4) Prijímateľ dotácie je povinný stanoviť organizácii v jeho zriaďovateľskej pôsobnosti, pre ktorú sa dotácia poskytuje, podmienky použitia dotácie, ako aj jej zúčtovanie v zmysle platných právnych predpisov.

(5) Výška normatívu stanovená v tabuľke č. 1 a č. 2 tohto všeobecne záväzného nariadenia môže byť upravená na základe zmeny Nariadenie vlády SR č. 630/2008 Z. z., ktorým  sa ustanovujú podrobnosti rozpisu finančných prostriedkov zo štátneho rozpočtu pre základné školy, stredné školy, strediská praktického vyučovania, základné umelecké školy a školské zariadenia a v zmysle ustanovení novely nariadenia vlády SR č. 29/2009 Z. z.

§ 15
Prechodné ustanovenia

(1) Vyúčtovanie dotácií poskytnutých do 31.12.2009 sa uskutoční podľa doterajšieho VZN BSK č. 23/2008 o poskytovaní dotácií z vlastných príjmov Bratislavského samosprávneho kraja zriaďovateľom neštátnych základných umeleckých škôl, neštátnych jazykových škôl a neštátnych školských zariadení a VZN BSK č. 29/2009, ktorým sa mení a dopĺňa VZN BSK č. 23/2008.

(2) Žiadosti zriaďovateľov neštátnych základných umeleckých škôl, neštátnych jazykových škôl a neštátnych školských zariadení podané podľa doterajšieho VZN BSK č. 23/2008 do 31.12.2009 sa považujú aj za žiadosti na poskytnutie dotácie pre kalendárny rok 2010.

§ 16
Účinnosť

(1) Všeobecne záväzné  nariadenie BSK č. ....../2010 bolo v súlade s § 11 ods. 2 písm. a) zákona NR SR č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov schválené Zastupiteľstvom Bratislavského samosprávneho kraja dňa 11. júna 2010 uznesením č. ...../2010.

(2) Toto všeobecne záväzné nariadenie Bratislavského samosprávneho kraja nadobúda platnosť dňom jeho schválenia a účinnosť  dňom 1. júla 2010.

(3)  Zrušuje sa Všeobecné záväzné nariadenie BSK č. 23/2008 o poskytovaní príspevkov z vlastných príjmov Bratislavského samosprávneho kraja  jazykovým školám, školským zariadeniam a o poskytovaní dotácií zriaďovateľom neštátnych základných umeleckých škôl, neštátnych jazykových škôl a neštátnych školských zariadení a VZN BSK č. 29/2009, ktorým sa mení a dopĺňa VZN BSK č. 23/2008.

V Bratislave, dňa: ....................... .

						           	  Ing. Pavol Frešo  
							        predseda
					         Bratislavského samosprávneho kraja

Normatívy pre školy a školské zariadenia
v zriaďovateľskej pôsobnosti Bratislavského samosprávneho kraja
na rok 2010

                                                                                                                                 Tabuľka č. 1
  
Skratka kategórie	Kategória školských zariadení - ostatné školské zariadenia a jazykové školy	Normatív BSK  žiak/rok (v €)	
ŠKD	Školské kluby detí	332,00	
ŠSZC	Školské stredisko záujmovej činnosti	150,00	
SOP	Strediská odbornej praxe	576,00	
ZŠS	Zariadenia školského stravovania 	78,00	
ŠI	Školské internáty	1 142,00	
JŠ	Jazykové školy	120,00	

Normatívy pre cirkevné základné umelecké školy,
       cirkevné jazykové školy a cirkevné školské zariadenia
na rok 2010

                                                                                                                             Tabuľka č. 2

Skratka kategórie	Kategória školských zariadení - ostatné školské zariadenia a jazykové školy	Normatív BSK  žiak/rok (v €) 88 %	
ŠSZC	Školské stredisko záujmovej činnosti	132,00	
SOP	Strediská odbornej praxe	507,00	
ZŠS	Zariadenia školského stravovania 	69,00	
ŠI	Školské internáty	1 005,00	
JŠ	Jazykové školy	106,00	
ZUŠ	Základné umelecké školy  - individuálna forma  	 422,00	
ZUŠ	Základné umelecké školy  - skupinová forma  	262,00	
CVC	Centra voľného času	116,00	
CSPP	Centra špeciálno - pedagogického poradenstva	   97,00	
LVS	Liečebno-výchovné sanatóriá	4 665,00	

Normatívy pre súkromné základné umelecké školy,
       súkromné jazykové školy a súkromné školské zariadenia
na rok 2010

                                                                                                                             Tabuľka č. 3

Skratka kategórie	Kategória školských zariadení - ostatné školské zariadenia a jazykové školy	Normatív BSK  žiak/rok (v €) 80 %	
ŠSZC	Školské stredisko záujmovej činnosti	120,00	
SOP	Strediská odbornej praxe	461,00	
ZŠS	Zariadenia školského stravovania 	62,00	
ŠI	Školské internáty	914,00	
JŠ	Jazykové školy	96,00	
ZUŠ	Základné umelecké školy  - individuálna forma  	 383,00	
ZUŠ	Základné umelecké školy  - skupinová forma  	238,00	
CVC	Centra voľného času	106,00	
CSPP	Centra špeciálno - pedagogického poradenstva	   88,00	
LVS	Liečebno-výchovné sanatóriá	4 241,00